આજના સમાચાર છે કે હાલ ભારતમાં રમાતી IPL ને ૨૫ કરોડ દર્શકો મળ્યા. હોટસ્ટાર નામની મોબાઈલ એપ્લીકેશન પરથી દરરોજ ૪૦ લાખ કરતા વધારે લોકો (યુવાનો) આઈપીએલની મેચ જુવે છે. એટલે દરરોજ આ દેશનું ૪૦ લાખ યુવાધન મોબાઈલની સ્ક્રિન સામે જોઇને બેઠું હોય છે. જરા વિચાર કરો જે દેશનું ૨૫ કરોડ યુવાધન મનોરંજનના નામે ક્રિકેટ મેચ જોવામાં કલાકોનો સમય બગાડતું હોય તે દેશની અર્થવ્યવસ્થાની હાલત શું થવાની? ક્રિકેટ રમવાની વાત અલગ છે અને ક્રિકેટ જોવાની વાત અલગ છે. રમશો તો કમ સે કમ શરીર તો સારું રહેશે પણ ક્રિકેટ જોવાથી તો માત્ર સમયની જ બરબાદી થાય છે. ભારતમાં IPL સફળ રહી તેવું કહેવામાં આવે છે. હા સફળ રહી હવે જેને ૨૫ કરોડ દર્શકો મળે તે તો સફળ જ કહેવાય ને? પણ જરા વિચાર કરો IPL એ આ દેશને શું ફાયદો કરાવ્યો? જવાબમાં કોઇ અસરકારક તર્ક નહિ મળે.